之前上網睇左好多吾同既墨西哥菜， 想試好耐，但又未有一間可以吸引到我，不過當我諗住放棄之際，有朋友推薦我去試下依間，抱住嘗試嘅心態走咗去食，都唔敢太大期望，因為期望越大失望越大 不過入面口個下就覺得吾錯啦  今次我就叫左個芝士焗招牌玉米薄脆烤西冷牛扒，喺玉米薄脆片上面嘅芝士味好燶，配合返西冷牛扒，口感豐富，又好味，賣相都靚，五顔六色  跟住叫左個墨西哥烤豬手，主食來講，都大份，豬手好入味，表面脆，入面既肉都嫩又多汁，因為我好驚啲肉好柴，不過佢又無喎，加分  玉米薄脆沙律，墨西哥菜好多既玉米薄脆，咁梗係嚟多份試下，食啲菜都健康啲，入面有牛油果，芝士，蕃茄粒，沙律菜，成個配搭好fresh 食完即刻無咁濟